wickkiey/tamil-wikipedia-chunked huggingface dataset:
# சகீன் அஃப்ரிடி

## ஆரம்பகால வாழ்க்கை மற்றும் தொழில்

சகீன் அஃப்ரிடி பஷ்தூன் இனத்தைச் சேர்ந்தவர். அவர் ஆப்கானிஸ்தானின் எல்லையில் உள்ள பாகிஸ்தானின் கைபர் மாவட்டத்தில் உள்ள லாண்டி கோட்டல் என்ற ஊரில் வளர்ந்தார். இவரின் பெற்றோர்களுக்கு பிறந்த ஏழு சகோதரர்களில் இவர் இளையவர் ஆவார்; அவரது அண்ணன், இவரைவிட15 வயது மூத்தவர், மேலும் அவர் 2004 ஆம் ஆண்டில் அவர் பாகிஸ்தானுக்காக தேர்வுத் துடுப்பாட்டப் போட்டியில் விளையாடிய ரியாஸ் அப்ரிடி ஆவார். ஷாஹீன் தனது துடுப்பாட்ட வாழ்க்கையை லாண்டி கோட்டலில் உள்ள டடாரா மைதானத்தில் இருந்து தொடங்கினார், இது டாடாரா மலைகளின் அருகில் உள்ளது .  
ரியாஸ் அஃப்ரிடி 2015 ஆம் ஆண்டில் இவரை 16 வயதுக்குட்பட்ட ஹார்ட்-பால் கிரிக்கெட்டுக்கு அறிமுகப்படுத்தினார், ஷாஹீன் அதுவரை டென்னிஸ் பந்து கிரிக்கெட்டில் மட்டுமே விளையாடினார். அங்கு இவர் சிறப்பான திறனை வெளிப்படுத்தியதன் மூலம் நவம்பர் 2015 இல் ஆஸ்திரேலியாவின் 16 வயதுக்குட்பட்ட சுற்றுப்பயணத்திற்கான துடுப்பாட்ட தொடரில் இவர் தேர்வானார், அங்கு அவர் ஒருநாள் மற்றும் இருபது -20 தொடர்களில் 2–1 எனும் கணக்கு அணி வெற்றி பெற உதவினார் மேலும் அந்தத் தொடரில் முத்தமாக 4 இலக்கினை கைப்பற்றினார் சிங்கப்பூர் அணிக்கு எதிரான முதல் போட்டியில் 27 ஓட்டங்கள் விட்டுக் கொடுத்து 3 இலக்குகளைக் கைப்பற்றினார். இந்தப் போட்டியில் பாக்கித்தான் அணி 9 இலக்குகளில் வெற்றி பெற்றார்  
செப்டம்பர் 2017 இல் வங்காளதேச பிரீமியர் லீக் தொடரில் தாக்கா டைனமைட்ஸ் அணிக்காக இவர் விளையாட ஒப்பந்தம் ஆனார். பின் 2017-18 ஆம் ஆண்டுகளில் நடைபெற்ற குவைத்-இ-அசாம் தொடரில் *கான் ரிசர்ச் லேபாரடரீஸ்* அணிக்காக இவர் முதல் தரத் துடுப்பாட்டப் போட்டிகளில் இவர் அறிமுகமானார். இதன் இரண்டாவது போட்டியில் 39 ஓட்டங்களை விட்டுக் கொடுத்து 8 இலக்குகளைக் கைப்பற்றினார். இதன் மூலம் முதல் தரத் துடுப்பாட்டப் போட்டிகளில் சிறந்த பந்துவீச்சாக இது அமைந்தது.  
2017 ஆம் ஆண்டில் டிசம்பரில் 19 வயதிற்கு உட்பட்டோருக்கான துடுப்பாட்டத் தொடரில் இவருக்கு விளையாடும் அணியில் இடம் கிடைத்தது. இந்தத் தொடரில் 12 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றியவர்கள் வரிசையில் முதலிடம் பிடித்தார். அதே ஆண்டில் பன்னாட்டுத் துடுப்பாட்ட அவை இவரை வளர்ந்து வரும் நட்சத்திர வீரர் என அறிவித்தது.  
2018 ஆம் ஆண்டில் நடைபெற்ற பாக்கித்தான் சூப்பர் லீக் தொடரில் இவர் *லாகூர் கலாந்தர்ஸ்* அணிக்காக இவர் இருபது 20 போட்டிகளில் அறிமுகமானார். அதற்கு அடுத்த தொடரில் *முல்தான் சுல்தான்* அணிக்கு எதிரான போட்டியில் நான்கு ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார். இந்தப் போட்டியில் லாகூர் அணி 6 இலக்குகளால் வெற்றி பெற்றது. இந்தப் போட்டியின் ஆட்ட நாயகன் விருதினைப் பெற்றார்.  
2018 ஆம் ஆண்டில் நடைபெற்ற பாக்கித்தான் கோப்பைத் தொடரில் பலூசிஸ்தான் (பாகிஸ்தான்) அணியில் இடம்பெற்றார். ஏப்ரல் 25, 2018 இல் பலூசிஸ்தான் அணிக்காக பட்டியல் அ துடுப்பாட்டப் போட்டிகளில் விளையாடினார்.  
ஜூலை 2019 இல், யூரோ டி 20 ஸ்லாம் துடுப்பாட்ட போட்டியின் தொடக்க பதிப்பில் ரோட்டர்டாம் ரைனோஸ் அணிக்காக விளையாடத் தேர்வு செய்யப்பட்டார். இருப்பினும், அதற்கு அடுத்த மாதம் போட்டி ரத்து செய்யப்பட்டது.
# சகீன் அஃப்ரிடி

## சர்வதேசப் போட்டிகள்

2018 ஆம் ஆண்டில் மேற்கிந்தியத் தீவுகள் துடுப்பாட்ட அணிக்கு எதிரான பன்னாட்டு இருபது20 தொடரில் இவர் அறிமுகமானார். ஏப்ரல் 3 இல் தனது முதல் போட்டியில் விளையாடினார். ஆசியக் கிண்ணம் 2018 இல் பாக்கித்தான் அணியில் இவருக்கு இடம் கிடைத்தது. செப்டம்பர் 21 இல் ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்..  
2018 ஆம் ஆண்டில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் அறிமுகமானார்.  
ஏப்ரல் 2019 இல், அவர் 2019 துடுப்பாட்ட உலகக் கோப்பைக்கான பாகிஸ்தான் அணியில் இடம் பெற்றார். 5 ஜூலை 2019 அன்று, பங்களாதேஷுக்கு எதிரான போட்டியில், உலகக் கோப்பை போட்டியில் 35 ஓட்டங்களை விட்டுக் கொடுத்து ஆறு இலக்குகளைக் கைப்பற்றினார். இதன்மூலம் ஐந்து விக்கெட்டுகளை வீழ்த்திய இளாம் பாக்கித்தானிய வீச்சாளர் என்ற பெருமையை ஷாஹீன் பெற்றார். உலகக் கோப்பை போட்டியில் பாகிஸ்தானுக்காக ஒரு பந்து வீச்சாளரின் சிறந்த பந்துவீச்சு புள்ளிவிவரங்களும் இவைதான். உலகக் கோப்பையைத் தொடர்ந்து, சர்வதேச கிரிக்கெட் கவுன்சில் (ஐ.சி.சி) அஃப்ரிடியினை வளர்ந்து வரும் நட்சத்திர வீரராக அறிவித்தது.
# சகீன் அஃப்ரிடி

## சர்வதேசப் போட்டிகள்

### தேர்வுத் துடுப்பாட்டம்

2018 ஆம் ஆண்டில் நியூசிலாந்துத் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது .டிசம்பர் 3 அபுதாபியில் உள்ள துடுப்பாட்ட அரங்கில் நடைபெற்ற நியூசிலாந்துத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 2 பந்துகளில் ஓட்டங்கள் எதுவும் எடுக்காமல் இறுதிவரை ஆட்டமிழக்காமல் இருந்தார். பின் பந்துவீச்சில் 23 ஓவர்களை வீசி 52 ஓட்டங்களை விட்டுக் கொடுத்தார். ஓர் இல்லகினைக் கைப்பற்றிய இவர் ஆறு ஓவர்களை மெய்டனாக வீசினார். இரண்டாவது ஆட்டப் பகுதியில் ஆறு பந்துகளில் 2 ஓட்டங்கள் எதுஎடுத்து வும் இறுதிவரை ஆட்டமிழக்காமல் இருந்தார். பின் பந்துவீச்சில் 20 ஓவர்களை வீசி 85 ஓட்டங்களை விட்டுக் கொடுத்தார். இரு இலகினைக் கைப்பற்றிய இவர் ஐந்து ஓவர்களை மெய்டனாக வீசினார். இந்தப் போட்டியில் நியூசிலாந்து அணி 123 ஓட்டங்களில் வெற்றி பெற்றது
# அலுமினியம் மோனோசிடீயரேட்டு

**அலுமினியம் மோனோசிடீயரேட்டு** (*Aluminium monostearate*) என்பது Al(OH)<SUB>2</SUB>C<SUB>18</SUB>H<SUB>35</SUB>O<SUB>2</SUB> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சிடீயரிக் அமிலம் மற்றும் அலுமினியம் இரண்டும் வினைபுரிவதால் அலுமினியம் மோனோசிடீயரேட்டு உப்பு உருவாகிறது. டையதராக்சி(ஆக்டாடெக்கேனோட்டோ- O-) அலுமினியம் அல்லது டையைதராக்சி(சிடீயரேட்டோ)அலுமினியம் என்ற பெயர்களாலும் இதை அழைக்கிறார்கள்.  
மருந்துகளை பொட்டலமாக்க உதவும் குழைமங்கள் உருவாக்கவும், ஒப்பனைப் பொருட்களுக்குத் தேவையான நிறங்கள் தயாரிக்கவும் அலுமினியம் மோனோசிடீயரேட்டு பயன்படுகிறது. வழக்கமாக வணிகப் பொருட்களை பொட்டலமாக்குவதற்கு இது பாதுகாப்பானது என்றாலும் அலுமினியம் உடலில் திரள்வதற்கு வழியாகிறது .
# சப்ஜா விதை

**சப்ஜா விதை** (துளசி விதை) திருநீற்றுப்பச்சை, கரந்தை அல்லது துன்னூத்துப் பச்சிலை (Basil; தாவரவியல் பெயர்: Ocimum basilicum) வீடுகளில் வளர்க்கப்படும் ஒரு மூலிகை செடியாகும். இந்த செடியின் விதைகள் **சப்ஜா விதை**கள் என அழைக்கப்படுகின்றது. இது குளிர்பானங்களில் அதிக அளவில் பயன்படுத்தப்படுகின்றது. பார்ப்பதற்கு எள் மற்றும் கருஞ்சீரகத்தினை போல் இருக்கும். நீரில் 15 நிமிடங்கள் ஊரவைத்தால் நீரினை உறிஞ்சி வழவழப்புத்தன்மையுடன் இருக்கும். சர்பத்கள் மற்றும் பலூடாவிலும் இது சேர்க்கப்படுகிறது.
# சப்ஜா விதை

## மருத்துவக் குணம்

- சப்ஜா விதையில் துத்தநாகம், சல்ஃபர், ஆன்டிஆக்ஸிடன்ட், வைட்டமின் ஏ, பி, சி உள்ளிட்ட சத்துகள் உள்ளன.
- நீர்க்கடுப்பு, உடல் சூடு போன்றவற்றைத் தணிப்பதற்கும், குடல் மற்றும் வயிற்று புண்களை சிறப்பாக ஆற்றக்கூடியது.
- மலச்சிக்கலைப் போக்கும்.
- நோய் எதிர்ப்புச் சக்தியை வலுப்படுத்தும்.
- அதிக அளவு இரும்புச்சத்து இருப்பதால், ரத்தச் சோகை வராமல் காக்கும்.
- ஆண்மையை அதிகரிக்கும்.
# ஜெப்ரி வான்டர்சே

**ஜெப்ரி டெக்சுடர் பிரான்சிசு வான்டர்சே (Jeffrey Dexter Francis Vandersay**, பொதுவாக ஜெப்ரி வான்டர்சே (பிறப்பு:5 பெப்ரவரி ,1990) என்பவர் இலங்கைதத் துடுப்பாட்ட அணியின் வீரர் மற்றும் முன்னாள் உவெசுலி கல்லூரி, கொழும்பு மாணவர் ஆவார்.
# ஜெப்ரி வான்டர்சே

## உள்ளூர்ப் போட்டிகள்

2017-18 நான்கு மாகாணங்களுக்கு இடையே நடைபெற்ற துடுப்பாட்டத் தொடரில் இவர் தம்புல்லா அணி சார்பாக விளையாடினார். 2018 ஆம் ஆண்டில் *மாகாணங்களுக்கு இடையேயான சூப்பர் ஒருநாள் துடுப்பாட்டத் தொடரில் தம்புலா அணி* சார்பாக விளையாடினார். 2018 ஆம் ஆண்டில் *இலங்கை சூப்பர் லீக் தொடரில் காலி* அணி சார்பாக விளையாட உள்ளார்.
# ஜெப்ரி வான்டர்சே

## சர்வதேச போட்டிகள்

2015 ஆம் ஆண்டில் இலங்கைத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. பாக்கித்தான் அணிக்கு எதிரான போட்டியில் இவர் இலங்கை லெவன் அணி சார்பாக விளையாடினார்.  
அதே ஆண்டில் இலங்கைத் துடுப்பாட்ட அணிக்கு எதிரான போட்டியில் இவர் பன்னாட்டு இருபது20 போட்டியில் இவர் அறிமுகமானார். இந்தப் போட்டியில் 4 ஓவர்கள் வீசி 25 ஓட்டங்கள் விட்டுக் கொடுத்தார். ஆனால் இலக்கினைக் கைப்பற்ற இயலவில்லை.  
டிசம்பர் 25, 2015 இல் நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 167 வீரராக ஒருநாள் போட்டிகளில் இவர் அறிமுகமானார். இந்தப் போட்டியில் இறுதிவரை ஆட்டமிழக்காமல் 7 ஓட்டங்கள் எடுத்தார். பின் பந்துவீச்சில் 2 ஓவர்கள் வீசி 34 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் இலங்கை அணி 10 இலக்குகளில் வெற்றி பெற்றது. பின் ஓவலில் நடைபெற்ற மூன்றாவது ஒருநாள் போட்டியில் 42 ஓட்டங்கள் விட்டுக் கொடுத்தார். ஓர் இலக்கினைக் கைப்பற்றினார்.  
*பே ஓவலில்* நியூசிலாந்துத் துடுப்பாட்ட அணிக்கு எதிராக நடைபெற்ற பன்னாட்டு இருபது20 போட்டியில் இவர் அறிமுகமானார். தனது முதல் இலக்காக கோரி ஆன்டர்சன் இலக்கினை வீழ்த்தினார். பின் 2016 ஐசிசி உலக இருபது20 போட்டித் தொடரில் இவருக்கு அணியில் இடம் கிடைத்தது. நியூசிலாந்து மற்றும் பாக்கித்தான் அணிக்கு எதிரான தொடர்களில் சிறப்பாக விளையாடததால் உலகக் கோப்பைத் தொடரில் இவருக்கு வாய்ப்பு வழங்கப்படவில்லை. ஆனால் லசித் மாலிங்கா காயம் காரணமாக விலகியதால் இவருக்கு வாய்ப்பு வழங்கப்பட்டது.  
2017 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான துடுப்பாட்டத் தொடரில் இவருக்கு வாய்ப்பு வழங்கபட்டது.  
நவம்பர் , 2017 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவருக்கு வாய்ப்பு வழங்கப்படவில்லை. ஆனால் ரங்கன ஹேரத் காயம் காரணமாக விலகியதால் இவருக்கு வாய்ப்பு வழங்கப்பட்டது. ஆனால் இவர் விளையாடும் அணியில் இடம் பெறவில்லை. பின் மே ,2018 இல் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் தொடரில் இடம் பெற்றார். ஆனால் இவர் எந்தப் போட்டியிலும் விளையாடவில்லை. பின் மூன்றாவது மற்றும் இறுதிப் போட்டியில் இவரின் தவறான நடத்தைக்காக இவர் நாடு திரும்பினார்.  
மே, 2018 இல் ஆகஸ்டு 2018 இல் இலங்கைத் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
# சீன உடைகள்

**சீன உடைகள்**, காலத்தாலும் பிரதேசத்தாலும் வேறுபட்டு, தொன்மையானவையும் நவீனமானவையுமான பல்வேறு உடை வகைகளை உள்ளடக்குகின்றது. இவ்வாறான ஆடைகள் பற்றிய தகவல்கள் சீனப் பண்பாட்டுக்குரிய கலைப்பொருட்களிலும், பிற கலை வடிவங்களிலும் பதிவு செய்யப்பட்டுள்ளன. சீன ஆடைகள், இயங்குநிலையில் உள்ள சீன மரபினாலும், வெளியார் செல்வாக்கினாலும் மாற்றமடைந்து செல்கின்றன. சீனப் பண்பாட்டின் மரபுவழியான பாங்குகளைச் சீன உடைகள் வெளிக்காட்டுவதுடன், சீன நாகரிகத்தின் முக்கியமானதொரு பகுதியாகவும் அவை விளங்குகின்றன.
# சீன உடைகள்

## பேரரசுவாதச் சீனா

'ஆன்ஃபு' அல்லது மரபுவழி ஆன் (Han) உடைகள், மிங் வம்சம் வரையான 3000 ஆண்டுகள் பதிவு செய்யப்பட்ட வரலாற்றுக் காலத்தைச் சேர்ந்த ஆன் சீனர்களின் எல்லா வகையான மரபுவழி உடைகளையும் உள்ளடக்குகின்றது. பழங்காலச் சீனாவில், வெவ்வேறு சமூக வகுப்புக்கள் அவற்றின் தகுதி நிலைக்கு ஏற்ப வேறுபட்ட வகையிலான உடைப் பாங்குகளைப் பின்பற்றின. பெரும்பாலான ஆண்கள் கறுப்பு நிறப் பருத்திக் காலணிகளை அணிந்தனர். வசதி படைத்த உயர் வகுப்பு ஆண்கள், முக்கியமான நிகழ்வுகளில் கருநிறத் தோலால் ஆன காலணிகளைப் பயன்படுத்தினர். பெரும் பணக்காரர்களான ஆண்கள் பிரகாசமான வண்ணங்களில் அமைந்த பட்டுக் காலணிகளை அணிந்தனர். இப்பட்டுக் காலணிகளின் உட்புறம் தோலால் ஆனதாக இருப்பது உண்டு. பெண்கள் பட்டுக் காலணிகளை அணிவது வழக்கம். பாத வளர்ச்சியைக் கட்டுப்படுத்தும் வழக்கத்தைக் கைக்கொள்ளும் பணம் படைத்த பெண்கள் தாமரைக் காலணிகளை அணிவர். இது அவர்களின் சமூகத் தகுதியைக் காட்டும் ஒன்றாக 20 ஆம் நூற்றாண்டின் தொடக்கப் பகுதிவரை நீடித்திருந்தது. பெண்களின் காலணிகள் ஆண்களுடைய காலணிகளைவிட நுணுக்கமான வேலைப்பாடுகளுடன் கூடியவையாக இருந்தன.  
அக்காலத்துச் சீனக் குடிசார் அதிகாரிகளும், படைத்துறை அதிகாரிகளும் தமது பதவி நிலைகளைப் பல்வேறு விதங்களில் வெளிக்காட்டினர். இவற்றுள் பெரிதும் அறியப்படுவது 'மான்டரின் சதுரம்' எனப்படும் பதவி நிலைப் பட்டை ஆகும். தொப்பியின் மேலே பொருத்தப்படும், பல நிறங்களில் அமைந்த தொப்பிக் குமிழ்கள் சமூகத் தகுதியையும் குடிசார் பதவி நிலையையும் காட்டும் இன்னொரு வழியாகப் பயன்பட்டன. ஒன்பது வகையான குடிசார் மற்றும் படைத்துறைப் பதவி நிலைகளைக் குறிக்க 12 வகையான தொப்பிக் குமிழ்கள் பயன்பட்டன.
# சீன உடைகள்

## பேரரசுவாதச் சீனா

### சிங் வம்சம் (1644-1912)

மாஞ்சுக்களின் சிங் வம்சத்தின் எழுச்சியுடன், பிரபுக்களும், அதிகாரிகளும் பல வழிகளிலும் புதிய பாணிகளிலான ஆடைகளை அணியவேண்டி இருந்தது. காலப்போக்கில் மேற்குறித்த பாணிகள் பொதுமக்கள் மத்தியிலும் பரவலாகப் பயன்பட்டது. ஆண்கள் அணியும் 'சாங்சான்' எனப்படும் உடையையும், பெண்கள் அணியும் சிப்பாவோ என்னும் உடையையும் உள்ளடக்கிய 'தாங்சுவாங்', இக்காலத்தில் புதிதாக உருவான உடைப் பாணி. மாஞ்சு அலுவலர்களின் தலைப்பாகைகள் மின் வம்சத் தலைப்பாகைகளில் இருந்து வேறுபட்டுக் காணப்பட்டன. எனினும் மான்டரின் சதுரம் என்னும் பதவிநிலைப் பட்டை தொடர்ந்தும் பயன்பாட்டில் இருந்தது. இக்காலத்திலேய பெண்களின் பாத வளர்ச்சியைக் கட்டுப்படுத்தும் வழக்கம் பிரபலமானது.
# சீன உடைகள்

## குடியரசுக் காலம்

1912 இல் ஏற்பட்ட பேரரசுவாதச் சீனாவின் வீழ்ச்சியைத் தொடர்ந்து உடைகளிலும், பிற பழக்க வழக்கங்களிலும் உடனடியான தாக்கங்கள் ஏற்பட்டன. தூக்கி எறியப்பட்ட சிங் வம்சத்தின் உத்தரவு காரணமாக ஆன் சீனர்கள் வளர்த்துவந்த 'கியூ' என அறியப்பட்ட தலைமுடி வளர்ப்பை அவர்கள் கைவிட்டனர். நாட்டின் தலைவர் சுன்-யாட்-சென் புதிய பாணியிலான ஆண்கள் உடையொன்றைப் பிரபலம் ஆக்கினார். முன்னர் அணிந்த நீளமான உடைக்குப் பதிலாக, இது ஒரு மேலாடையையும், நீளக் காற்சட்டையையும் கொண்டிருந்தது.
# பலுசிஸ்தான் வரலாறு

**பலுசிஸ்தான் வரலாறு** (**history of Balochistan**) புவியியல் படி பலுசிஸ்தான் நிலப்பரப்பை, பாகிஸ்தான் நாட்டின் பலூசிஸ்தான் என்றும் ஈரான் நாட்டின் சிஸ்தான் மற்றும் பலுசிஸ்தான் என்றும் மற்றும் ஆப்கானித்தான் நாட்டின் பலுசிஸ்தான் என மூன்றாகப் பிரிப்பர்.
பலுசிஸ்தான் வரலாறு பழைய கற்காலத்திலிருந்து தொடங்குகிறது.
# பலுசிஸ்தான் வரலாறு

## இசுலாமுக்கு முந்தைய வரலாறு

புதிய கற்காலத்தில் கிமு 7,000 - 5,500 வரை பலுசிஸ்தான் நிலப்பரப்புகளில் கற்களால் ஆன வேட்டைக் கருவிகளைக் கொண்டு விலங்குகளை வேட்டையாடும் மனிதர்களின் தற்காலிக குடியிருப்புகளில் வாழ்ந்தனர். இவர்களின் குடியிருப்புகள் பாகிஸ்தான் நாட்டின் பலூசிஸ்தான் மாகாணத்தில் நடுவில் உள்ள போலன் மாவட்டத்தின் மெஹெர்கர் தொல்லியல் களத்தில் கண்டெடுக்கப்பட்டது.  
கிமு 2500ல் செப்புக் காலத்தில், பாகிஸ்தான் பகுதியின் பலுசிஸ்தான் நிலப்பரப்பு, சிந்துவெளி பண்பாட்டுக் களத்தின் மேற்கு விரிவாக்கப் பகுதியாக விளங்கியது.  
கிமு 650ல் கிரேக்க வரலாற்று அறிஞரான எரோடோட்டசின் குறிப்புகளின் படி, பலுசிஸ்தான் பகுதிகளை பாரசீகர்கள் ஆண்டதாக குறிப்பிடுகிறார்.  
கிமு முதல் நூற்றாண்டின் இறுதி முதல் கிபி நான்காம் நூற்றாண்டின் நடுப்பகுதி வரை பலுசிஸ்தான் பகுதிகள் இந்தோ-பார்த்தியப் பேரரசு மற்றும் இந்தோ பார்தியப் பேரரசால் ஆளப்பட்டது.  
கிமு 322ல் பேரரசர் அலெக்சாந்தர் பலுசிஸ்தான் பகுதிகளை தனது பேரரசில் இணைத்தார்.  
காலத்திய பேரரசில் பலுசிஸ்தான்]]
# பலுசிஸ்தான் வரலாறு

## பலுசிஸ்தான் மீதான இசுலாமியப் படையெடுப்புகள்

இசுலாமிய மதம் பரப்புவதற்காக, கிபி ஏழாம் நூற்றாண்டில் பாரசீகத்தை கைப்பற்றிய அரேபியர்கள் பலுசிஸ்தான் மீது படையெடுத்து, பலூச்சி மக்களை இசுலாமிற்கு மதம் மாற்றினர்.  
கிபி 644ல் கலிபா உமர் காலத்தில் அரேபியர்கள் பலுசிஸ்தானைக் கைப்பற்றி, இசுலாமை பரப்பினர்.  
கிபி 652ல் கலிபா உதுமான் காலத்தில் மீண்டும், தன்னாட்சி பெற்றிருந்த பலுசிஸ்தானை மீண்டும் கைப்பற்றினர்.
கலிபா அலியின் ஆட்சிக் காலத்தில் நடைபெற்ற உள்நாட்டுப் போரால் பலுசிஸ்தான் தன்னாட்சி பெற்றது.  
கிபி 660ல் ஹரிஸ் இப்னு மரா அப்டி தலைமையிலான படைகள், கடுமையான போரில் பலுசிஸ்தானைக் கைப்பற்றினர். கிபி பத்தாம் நூற்றாண்டு வரை அரேபியர்கள் ஆட்சி பலுசிஸ்தானில் அமைந்தது.
# பலுசிஸ்தான் வரலாறு

## மத்திய காலம்

கஜானவித்து வம்சத்தின் பேரரசர் முகமது கசினியின் ஆட்சிக் காலத்தில் பலுசிஸ்தானைக் கைப்பற்றினார். பின்னர் இதனை குரியத்து அரச மரபினர் ஆண்ட பின் குவாரசமிய அரச மரபினர் கிபி 1231 வரை ஆண்டனர். கிபி 13ம் நூற்றாண்டில் செங்கிஸ் கானின் மங்கோலியப் பேரரசில் இருந்த பலுசிஸ்தான், 14ம் நூற்றாண்டில் தைமூர் பேரரசில் சென்றது. கிபி 15ம் நூற்றாண்டு முதல் முகலாயப் பேரரசில் ஒரு பகுதியாக பலுசிஸ்தான் இருந்தது.  
கிபி 17-ஆம் நூற்றாண்டில் முதல் 1948 முடிய பலுசிஸ்தான், பிரித்தானிய இந்தியா அரசின் கீழ் ஒரு சமஸ்தானமாக விளங்கியது.  
1947ல் நடைபெற்ற இந்தியப் பிரிவினைக்குப் பின்னர் பலூசிஸ்தான் பகுதி, 1947 முதல் பாகிஸ்தான் நாட்டின் ஒரு மாகாணமாக உள்ளது.
# பலுசிஸ்தான் வரலாறு

## பலுசிஸ்தான் பிணக்குகள்

### முதல் பிணக்கு

1948 பாகிஸ்தான் அரசமைப்புச் சட்டப்படி, பலுசிஸ்தான் மன்னராட்சிப் பகுதி, பாகிஸ்தான் ஒன்றியத்துடன் இணைக்கப்பட்டது. இதனை எதிர்த்து சூலை 1948ல் பலுசிஸ்தான் இளவரசரின் படைகள் துப்பாக்கிகள் ஏந்தி, பாகிஸ்தானிய அரசுப் படைகளுக்கு எதிராக 1950ம் ஆண்டு வரை கலகம் செய்தனர். பாகிஸ்தான் அதிபர் முகமது அலி ஜின்னாவும், அவருக்குப் பின் வந்தவர்களும், பலுசிஸ்தான் சமஸ்தானத்தை 1955ல் கலைக்கும் வரை விட்டு வைத்தனர்.
# பலுசிஸ்தான் வரலாறு

## பலுசிஸ்தான் பிணக்குகள்

### இரண்டாம் பிணக்கு

பாகிஸ்தான் அரசு அறிமுகப்படுத்திய ஒரு நாட்டுக் கோட்பாட்டினால், பலுசிஸ்தான் பழங்குடி மக்களுக்கு மைய அரசில் போதுமான பிரதிநிதித்துவம் கிடைக்காத காரணத்தினால், நவாப் நௌரோஸ் கான் குழுவினர், பாகிஸ்தான் அரசுப் படைகளுக்கு எதிராக 1958 முதல் 1959 முடிய ஆயுதமேந்தி கொரில்லாப் போரில் ஈடுபட்டனர். இறுதியாக நவாப் நௌரோஸ் கான் குழுவினரை சிறை பிடித்து தூக்கிலிட்டு, பலுசிஸ்தானியர்களின் கிளர்ச்சியை அடக்கினர். Nawab Nauroz Khan fought a lone battle as the rest of Balochistan did not support the uprising.
# பலுசிஸ்தான் வரலாறு

## பலுசிஸ்தான் பிணக்குகள்

### மூன்றாம் பிணக்கு

1960களில் தனி பலுசிஸ்தான் நாடு கோரிக்கையை முன்வைத்து போராட்டம் வெடித்தது. பாகிஸ்தான் அரசுப்படைகளுக்கு எதிராக 1963 முதல் 1969 முடிய கொரில்லாப் போர் நடைபெற்றது. பலுசிஸ்தானியர்களின் தொடர் எதிர்ப்பின் காரணமாக, 1970ல் பாகிஸ்தான் அதிபர் யாகியா கான் ஒரே நாடு, ஒரே அரசு என்ற ஒரு அலகு கோட்பாட்டை கைவிட்டு
, பலுசிஸ்தானை பாகிஸ்தானின் ஒரு மாகாணமாக அங்கீகரிப்பட்டதுடன், அனைத்து மாகாணங்களுக்கும், மைய அரசின் அதிகாரங்களைப் பிரித்து வழங்கினார்.
# பலுசிஸ்தான் வரலாறு

## பலுசிஸ்தான் பிணக்குகள்

### நான்காம் பிணக்கு 1973–77

1973ல் பாகிஸ்தான் அதிபராக இருந்த சுல்பிக்கார் அலி பூட்டோ, பலுசிஸ்தான் மற்றும் கைபர் பக்துன்வா மாகாண அரசுகளை கலைத்து இராணுவ ஆட்சியை கொண்டு வந்தார். இதனால் தனி நாடு கோரி, மீர் அசர் கான் ராம்கனி தலைமையில் பலுசி
ஸ்தான் மக்கள் விடுதலைப் படை என்ற ஆயுதமேந்திய அமைப்பு தோன்றிது. பலுசிஸ்தான் கொரில்லாப்படைகளுக்கும், ஈரான் உதவியுடன் கூடிய பாகிஸ்தானிய இராணுவத்திற்கு இடையே நடைபெற்ற மோதல்களில், பாகிஸ்தான் இராணுவ வீரர்களில் 300 - 400 வரையும், பலுசிஸ்தான் கொரில்லா வீரர்கள் மற்றும் பொதுமக்களில் 7,300 - 9,000 வரை கொல்லப்பட்டனர்.
# பலுசிஸ்தான் வரலாறு

## பலுசிஸ்தான் பிணக்குகள்

### ஐந்தாம் பிணக்கு 2004 - தற்போது வரை

2004ல் பலுசிஸ்தான் தனி நாடு கோரும் புரட்சிப் படையினரால், சீனாவின் உதவியுடன் கட்டப்பட்டுக் கொண்டிருந்த குவாதார் துறைமுகத்தில் பணியாற்றிக் கொண்டிருந்த மூன்று சீனர்கள் கொல்லப்பட்டனர், நான்கு பேர் காயமடைந்தனர். 2005ல் பலுசிஸ்தான் அரசியல் தலைவர்கள் நவாப் அக்பர் கான் புக்தி மற்றும் மீர் பாலச் மர்ரி ஆகியோர் பாகிஸ்தான் அரசுக்கு 15 அம்ச கோரிக்கையை அனுப்பினர்.  
15 அம்ச கோரிக்கையின் முக்கியமானது, பலுசிஸ்தானில் கிடைக்கும் கனிம வள வருவாயில் கனிசமான பங்கு பலுசிஸ்தான் மாகாண அரசுக்கு வழங்குதல் மற்றும் பலுசிஸ்தானில் உள்ள இராணுவ கட்டமைப்புகளுக்காக, பலுசிஸ்தான் மாகாணத்திற்கு பெருந்தொகை வழங்க ஈட்டுத்தொகையாக வேண்டும் என்பதே. 15 டிசம்பர் 2005ல் பலுசிஸ்தானுக்கு ஹெலிகாப்டரில் சென்ற பாகிஸ்தான் எல்லைப்பாதுகாப்புப் படையின் தலைவர் மற்றும் துணைத் தலைவரை, பலுசிஸ்தான் புரட்சிபடையினர் சுட்டுக் காயப்படுத்தினர்.  
ஆகஸ்டு 2006ல் புரட்சிப்படைத் தலைவர் நவாப் அக்பர் கானை பிடிக்க வந்த, இராணவ வீரர்களில் 60 பேர் மற்றும் 7 இராணுவ அதிகாரிகள் கொல்லப்பட்டனர். பாகிஸ்தான் அதிபர் பெர்வேஸ் முஷாரஃப்பின் கட்டளையால் பலுசிஸ்தான் பகுதிகளில் குண்டு மழை பொழிந்தது. குண்டு வீச்சில் பலுசிஸ்தான் விடுதலைப் படைத் தலைவர் நவாப் அக்பர் கான் கொல்லப்பட்டார்.  
3 ஏப்ரல் 2009ல் பலூசிஸ்தான் தேசிய இயக்கத் தலைவர் குலாம் முகமது பலூச் மற்றும் அதன் இரண்டு துணைத் தலைவர்களையும், கை விலங்கிட்டு, கண்களை துணியால் மூடி சரக்கு வாகானத்தில் அடையாளம் தெரியாதவர்களால் தூக்கிச் செல்லப்பட்டனர்.  
ஐந்து நாள் கழித்து 8 ஏப்ரல் 2009ல் கடைவீதியில் துப்பாக்கிக் குண்டுகள் பாய்ந்த மூவரின் உயிரற்ற சடலங்கள் கடைவீதியில் கண்டெடுக்கப்பட்டது. இதனால் பலுசிஸ்தான் மாகாணம் முழுவதும் பதற்றம் ஏற்பட்டது.  
12 ஆகஸ்டு 2009ல் பலுசிஸ்தானின் முன்னாள் கலாத் சமஸ்தானத்தின் மன்னர் மீர் சுலைமான் தாவூது கான் தன்னை பலுசிஸ்தான் நாட்டின் மன்னராக அறிவித்துக் கொண்டதுடன், ஒரு அமைச்சரவையையும் நியமித்துக் கொண்டார்.  
பலுசிஸ்தானில் நடைபெற்ற பொதுமக்கள் கருத்துக் கணிப்பில் 37% மக்கள் தனி பலுசிஸ்தான் நாடு கோரிக்கைக்கு வாக்களித்தனர்.
# பலுசிஸ்தான் வரலாறு

## இதனையும் காண்க

- செலூக்கியப் பேரரசு
- இந்தோ சிதியன் பேரரசு
- பார்த்தியப் பேரரசு
- இந்தோ-பார்த்தியப் பேரரசு
- தைமூரிய வம்சம்
- தில்லி சுல்தானகம்
- முகலாயப் பேரரசு
# மேல் மெசொப்பொத்தேமியா

அல்-ஜெசிரா எனப்படும் மேல் மெசொப்பொத்தேமியா]]  
** மேல் மெசொப்பொத்தேமியா** (**Upper Mesopotamia**) வடக்கு மெசொப்பொத்தேமியாவின் தற்கால மத்திய கிழக்கின் வடக்கில் உள்ள வடமேற்கு ஈராக், வடகிழக்கு சிரியா மற்றும் தென்கிழக்கு துருக்கி நாடுகளில் அமைந்த மேட்டு நிலங்களையும், சமவெளிப் பகுதிகளையும் குறிக்கும். தற்கால ஈராக்கின் தெற்குப் பகுதிகள் கீழ் மெசொப்பொத்தேமியா ஆகும்.  
கிபி ஏழாம் நூறாண்டின் நடுவில் மத்திய கிழக்கு நாடுகளில் நடைபெற்ற இசுலாமிய படையெடுப்புகளுக்குப் பின்னர் மெசொப்பொத்தேமியா பகுதிகளை, அரபு மொழியில் அல்-ஜெசிரா என அழைக்கப்படுகிறது.
யூப்பிரடீஸ் ஆறு மற்றும் டைகிரிசு ஆறுகள் மெசொப்பொத்தேமியாவை தீவுப் பகுதியாக மாற்றியுள்ளது.  
மேல் மெசொப்பொத்தேமியா பிரதேசத்தின் தெற்கில், அனதோலியா மலைத்தொடர்கள், கிழக்கில் பாயும் யூப்பிரடீஸ் ஆற்றின் இடது கரை வரையும், மேற்கில் டைகிரிஸ் ஆற்றின் வலது கரை வரை படர்ந்துள்ளது. மேலும் துருக்கியில் உற்பத்தியாகும் காபூர் ஆறு மேல் மெசொப்பொத்தேமியாவில் 400 கிலோ மீட்டர் தொலைவிற்கு பாய்ந்து யூப்பிரடீஸ் ஆற்றில் கலக்கிறது.  
ஈராக் நாட்டின் நினிவே ஆளுநரகம் வரை மேல் மெசொப்பொத்தேமியாவின் கிழக்குப் பகுதி பரந்துள்ளது. மேல் மெசொப்பொத்தேமியாவின் வடக்கில் துருக்கி மாகாணங்களான சன்லியுர்பா, மார்டின் மற்றும் தியர்பக்கிர் மாகாணத்தின் பகுதிகள் அமைந்துள்ளது.  
மேல் மெசொப்பொத்தேமியாவின் புகழ்பெற்ற நகரங்களாக சிரியாவின் தீர் எஸ்-சோர், அல்-றக்கா, அல்-அசகா, குவாமிசிலி நகரங்கள் மற்றும் ஈராக்கின் மோசுல், சாமர்ரா மற்றும் அல் நசிரியா நகரங்கள் விளங்குகிறது.  
மேல் (வடக்கு) மெசொப்பொத்தேமியாவின் மேற்கில் உள்ள சிரியாவின் அல்-அசகா மாகாணத்தை சிரியாவின் தானியக் களஞ்சியம் எனப்பெயர் பெற்றது. இதன் தெற்கில் கீழ் மெசொப்பொத்தேமியா அமைந்துள்ளது.
# மேல் மெசொப்பொத்தேமியா

## புவியியல்

களும்]]  
மற்றும் டைகிரிசு ஆறுகள் மேல் மெசொப்பொத்தேமியா வழியாக, கீழ் மெசொப்பொத்தேமியாவின் ஈராக் நாட்டின் பசுரா நகரத்தில் கலப்பதால் மெசொப்பொத்தேமியாவை தீவுப் பகுதியாக மாற்றுகிறது]]
# மேல் மெசொப்பொத்தேமியா

## வரலாறு

### முந்தைய வரலாறு

மேல் மெசொப்பொத்தேமியா, கிமு 5,000 ஆண்டுகளுக்கு முந்தைய பல தொல்லியல் களங்களைக் கொண்டது.
இப்பகுதியில் துவக்க கால வேளாண்மை முறைகள், காட்டு விலங்குகளில் சிலவற்றை வீட்டு விலங்குகளாகப் பயன்படுத்தினர்.
# மேல் மெசொப்பொத்தேமியா

## வரலாறு

### துவக்க வரலாறு

4000 - கிமு 3100ல் உரூக் காலத்தில் மேல் மெசொப்பத்தோமியா]]  
கிமு 25 நூற்றாண்டுகளுக்கு முன்னர், மேல் மெசொப்பத்தோமியாவில் அசிரியர்களின்வின் தாயகம் நிறுவப்பட்டது. கிமு 24-ஆம் நூற்றாண்டில் இப்பகுதியை அக்காடியப் பேரரசின் கீழ் இருந்தது. அக்காடியப் பேரரசின் வீழ்ச்சிக்குப் பின்னர், அசிரியர்கள் கிமு 2050 முதல் கிமு 605 வரை பண்டைய அசிரியா, பழைய அசிரியப் பேரரசு (கிமு 2050 - 1750), மத்திய அசிரியப் பேரரசு (கிமு 1365-1020) மற்றும் புது அசிரியப் பேரரசுகளை (கிமு 911-605) நிறுவி ஆண்டனர்.  
புது அசிரியப் பேரரசுசின் வீழ்ச்சிக்குப் பின்னர், மேல் மெசொப்பத்தோமியாவை, கிமு 605 முதல் தெற்கு மெசொப்பத்தோமியாவின் புது பாபிலோனியப் பேரரசின் கீழும், கிமு 539 முதல் பாரசீகத்தின் அகாமனிசியப் பேரரசின் கீழும் சென்றது. கிமு 323 முதல் பண்டைய கிரேக்கத்தின் செலூக்கியப் பேரரசின் கீழ் சென்றது.  
பின்னர் மேல் மெசொப்பத்தோமியா பார்த்தியப் பேரரசு மற்றும் உரோமைப் பேரரசு ஆகியவற்றின் கீழ் சென்றது. கிபி ஏழாம் நூற்றாண்டில் இசுலாமிய படையெடுப்புகளுக்கு முன்வரை இப்பகுதி சசானியப் பேரரசின் கீழ் இருந்தது.  
உதுமானியப் பேரரசு மற்றும் சசானியப் பேரரசுகளுக்கு இடையே அமைந்த மேல் மெசொப்பத்தோமியா முக்கிய வணிக மையமாக விளங்கியது.
# மேல் மெசொப்பொத்தேமியா

## வரலாறு

### மேல் மெசொப்பத்தோமியாவின் முக்கிய நகரங்கள்

- டமாஸ்கஸ்
- மோசுல்
- அலெப்போ
- அல்-றக்கா
# மேல் மெசொப்பொத்தேமியா

## வரலாறு

### இசுலாமியப் பேரரசுகள்

மேல் மொசொபத்தோமியாவை ராசிதீன் கலீபகம் கைப்பற்றி ஆண்ட போது, மக்கள் மீதான ஜிசியா வரியை நீக்கினர்.  
ராசிதீன் கலிபகத்தின் சிரியாவின் ஆளுநரான மூஆவியா நிர்வாகத்திலும், பின் வந்த உமையா கலிபாவின் ஆட்சிக் காலத்தில் ஆர்மீனியா, அசர்பைஜான் கைப்பற்றி கலீபகத்தில் இணைத்தனர்.  
நீர் வளம், நில வளம் மிக்க வடக்கு மெசொப்பத்தோமியாவில் வேளாண் உற்பத்தி பெருகியதால், இப்பகுதியை அரேபியர்களும், பாரசீகர்களும், பைசாண்டியப் பேரரசினரும் கைப்பற்ற போரிட்டனர்.  
சசானியப் பேரரசு மற்றும் உதுமானியப் பேரரசின் பல நகரங்கள் மேல் மெசொப்பத்தோமியாவில் இருந்தன.  
பாக்தாத் நகரம் அப்பாசித்து கலிபகத்தின் அரசியல் மையமாக விளங்கியது. இறுதியில் முதல் உலகப் போர் முடிவு வரை மேல் மெசொப்பத்தோமியா, உதுமானியப் பேரரசில் இருந்தது. பின்னர் மேல் மெசொபத்தோமியாவின் பகுதிகள் சிரியா, ஈராக், துருக்கியின் பகுதிகளானது.
# மேல் மெசொப்பொத்தேமியா

## வரலாறு

### நவீன வரலாறு

மேல் மெசொப்பொத்தேமியா என்றும் அசிரியர்களின் தாயகமாகவே இருந்துள்ளது. முதல் உலகப் போரின் போது, துருக்கியின் உதுமானியப் பேரரசிலிருந்து வெளியேறிய ஆயிரக்கணக்கான அரமேய மொழி பேசிய கிறித்துவர்கள் மேல் மெசொபத்தோமியாவில் அடைக்கலம் தேடி வந்தனர். 9 ஆகஸ்டு 1937ல் ஈராக்கின் மோசுல் நகரத்தில் ஏற்பட்ட சிரியாக் கிறித்தவ இன அழிப்பின் போது, 24,000 அசிரியக் கிறித்தவர்கள் மேல் மெசொபத்தோமியாவில் அடைக்கலம் தேடிச் சென்றனர். மேல் மெசொப்பத்தோமியாவில் ஆர்மீனிய-அசிரியக் கிறித்தவர்கள் வாழ்ந்த நகரங்களை இசுலாமிய குர்திஸ்தான் இன மக்கள் தங்கள் வாழ்விடங்களாகக் கொண்டனர்.
# மேல் மெசொப்பொத்தேமியா

## தற்கால நிலை

மேல் மெசொப்பத்தோமியாவில் சிரியாக் கிறித்தவர்களின் நான்கு மறை மண்டலங்கள் உள்ளது. அவைகள் சிரியாவின் அலெப்போ, ஹோம்ஸ், ஹமா மற்றும் டமாஸ்கஸ் நகரங்களில் உள்ளது.  
தற்போது கடந்த நாற்பது ஆண்டுகளாக, மேல் மெசொப்பத்தோமியாவில் வாழும் மக்கள், அடிப்படை இசுலாமிய தீவிரவாதம் தலைதூக்கியதாலும், இசுலாமிய குர்து மக்களுடனான சர்ச்சைகளாலும், குறிப்பாக அசிரிய கிறித்தவர்கள் வேற்று நாடுகளில் புலம்பெயர்ந்து செல்கின்றனர்.
# மேல் மெசொப்பொத்தேமியா

## இதனையும் காண்க

- மெசொப்பொத்தேமியா
- மெசொப்பொத்தேமியாவின் புவியியல்
- கீழ் மெசொப்பொத்தேமியா
# மேல் மெசொப்பொத்தேமியா

## ஆதார நூற்பட்டியல்

- Moore, Andrew M. T.; Hillman, Gordon C.; Legge, Anthony J. (2000). *Village on the Euphrates: From Foraging to Farming at Abu Hureyra.* Oxford: Oxford University Press. .
- Peter M. M. G. Akkermans; Glenn M. Schwartz (2003). *The archaeology of Syria: from complex hunter-gatherers to early urban societies (c. 16,000–300 BC).* Cambridge University Press. pp.&nbsp;72–. . Retrieved 27 June 2011.
- Istakhri, Ibrahim. *Al-Masālik wa-al-mamālik,* Dār al-Qalam, Cairo, 1961
- Brauer, Ralph W., *Boundaries and Frontiers in Medieval Muslim Geography*, Philadelphia, 1995
- Ibn Khurradādhbih. *Almasalik wal Mamalik*, E. J. Brill, Leiden, 1967
- Lestrange, G. *The lands of the eastern caliphate*. Cambridge: Cambridge University Press, 1930
- Mohammadi Malayeri, Mohammad. *Tārikh o Farhang-i Irān dar Asr-e Enteghaal*, Tus, Tehran, 1996
- Morony, Michael G. *Iraq after the Muslim Conquest*, Princeton, 1984
# தலி இராச்சியம்

**தலி இராச்சியம்** (*Dali Kingdom*) அல்லது **தலி மாநிலம்** (*Dali State*, ; பய்: தப்லிட் குவைஃப்) என்பது சீனாவின் தற்கால யுன்னான் மாகாணத்தில் அமைந்திருந்த ஒரு இராச்சியம் ஆகும். இது 937 முதல் 1253 வரை அமைந்திருந்தது. பின்னர் மங்கோலியர்களால் கைப்பற்றப்பட்டது. இதன் அரசர்கள் இப்பகுதியை மங்கோலியர்களுக்குக் கப்பம் கட்டுபவர்களாக ஆண்டனர். கப்பம் கட்டுவது மிங் அரச மரபினர் யுன்னானைக் கைப்பற்றும் வரை நீடித்தது.
# தலி இராச்சியம்

## வரலாறு

### தோற்றம்

902ல் நன்ஜவோ தூக்கி எறியப்பட்டார். சிறிது காலத்திற்குள் மூன்று அரச மரபுகள் தொடர்ச்சியாக ஆட்சிக்கு வந்தன. கடைசியில் துவான் சிபிங் 937ல் அதிகாரத்திற்கு வந்தார். தலியில் தன் அரசை அமைத்தார். இந்த துவான் இனம் ஹான் வம்சாவளியைச் சேர்ந்தவர்கள் என்று கூறப்பட்டது.
# தலி இராச்சியம்

## வரலாறு

### சாங் அரசுமரபுடன் உறவுகள்

தலி அரசு அமைந்திருந்த காலம் முழுவதும் சாங் அரசமரபுடனான அதன் உறவு சுமூகமாகவே இருந்துள்ளது. 965ல் சாங் அரசமரபினர் பிந்தைய சூவை வென்றபோது தலி அரசு வாழ்த்துக்கள் தெரிவித்தது. 982ல் தாமாகவே முன்வந்து சாங் அரசிற்குக் கப்பம் கட்டியது. ஆனால் அடிப்படையில் தலி ஒரு சுதந்திரமான மாநிலமாகும். சில நேரங்களில் சாங் அரசமரபினர் தலி அரசைக் கப்பம் கட்ட வேண்டாம் என்று கூடக் கூறினர். .  
சாங்கிற்குத் தலியின் முக்கியத்துவம் அதன் குதிரைகள் ஆகும். அக்குதிரைகள் விலை உயர்ந்தவையாகவும், தேவையுள்ள ராணுவச் சொத்தாகவும் சாங் அரசால் மதிக்கப்பட்டன. குறிப்பாக வடக்கு சாங் அரசமரபின் வீழ்ச்சிக்குப் பிறகு இவ்வாறு மதிக்கப்பட்டன.
# தலி இராச்சியம்

## வரலாறு

### வீழ்ச்சி

1252ல் மோங்கே கான் தனது தம்பி குப்லாய் கானிடம் தலி படையெடுப்புக்குத் தலைமை ஏற்கச் சொன்னார். 1253ல் குப்லாய் கானின் ராணுவம் ஜின்சா ஆற்றைக் கடந்தது. துவான் க்ஷிங்ஜி சரணடைந்தார். அவர் 1256ல் மோங்கே கானுக்கு யுன்னானின் வரைபடங்களைக் கொடுத்தார். தலியின் துவான் க்ஷிங்ஜியை குப்லாய் கான் மகாராஜாவாகப் (摩诃罗嵯) பதவியில் நீடிக்க விட்டார். துவான் அரசகுடும்பம் மகாராஜா என்ற பட்டத்தை யுன்னானில் தொடர்ந்து பயன்படுத்தியது. மங்கோலிய ஏகாதிபத்திய இளவரசர்கள் மற்றும் முஸ்லிம் ஆளுநர்களின் மேற்பார்வையில் மங்கோலியர்களுக்குக் கப்பம் கட்டியது. துவான் குடும்பம் தலியை ஆட்சி செய்தது. அதேநேரத்தில் ஆளுநர்கள் குன்மிங்கில் இருந்து பணி செய்தனர். மிங் அரசமரபினர் யுன்னானை வெற்றி கொண்ட பிறகு, துவான் அரச குடும்பத்தினர் சீனாவின் தொலைதூரப் பகுதிகளுக்கு கோங்வு பேரரசரால் விரட்டப்பட்டனர்.
# தலி இராச்சியம்

## வரலாறு

### மங்கோலியர்களின் ஆட்சியில் யுன்னான்

துவான் குடும்பம் யுன்னானின் பூர்வீகக் குடிமக்களை 11 தலைமுறைக்கு மங்கோலிய ஆட்சி முடியும் காலம் வரை ஆண்டது. அவர்கள் சுய விருப்பத்தின் பேரில் மங்கோலியர்களின் சாங் அரசமரபு மீதான படையெடுப்புக்கு வீரர்களை வழங்கினர். 1271ல் யுன்னானில் ஒரு மங்கோலியக் கலகம் ஏற்பட்டது. அதை முறியடிக்க யுவான் அரசமரபுக்கு இவர்கள் உதவி செய்தனர்.  
1274ல் சயித் சம்ஸ் அல்-தின் ஒமர் யுன்னானை அமைதிப்படுத்த குப்லாய் கானால் அனுப்பப்பட்டார். அவர் அப்பகுதியைச் சேர்ந்தவர்களைத் தலைவராக்கும் முறையைக் கொண்டு வந்தார். இம்முறை டுசி என அழைக்கப்பட்டது. பதவிகளும், தரவரிசைகளும் உள்ளூர்த் தலைவர்களுக்குக் கொடுக்கப்பட்டன. இம்முறை அப்பகுதிக் கலாச்சாரத்தை அடிப்படையாகக் கொண்ட விதிகளைப் பின்பற்றியது. மூன்று கடமைகளைத் தவிர அனைத்து விஷயங்களிலும் உள்ளூர் மக்களுக்குச் சுயாட்சி வழங்கப்பட்டது. ஒன்று அவர்கள் சரணடைந்த வீரர்களை யுவான் அரசாங்கத்திற்குக் கொடுப்பர். இரண்டு உள்ளூர்த் தலைவர்கள் யுவான் அரசவைக்குக் கப்பம் கட்டுவர். மூன்று நியமிப்பு, பதவிக்கு அடுத்து வருபவர், பதவி உயர்வு, சீரழிவு, வெகுமதி மற்றும் உள்ளூர்த் தலைவர்களுக்கான தண்டனை ஆகிய விஷயங்களில் யுவான் அரசால் உருவாக்கப்பட்ட விதிகளைப் பின்பற்றுவர்.  
யுவான் ஆட்சி யுன்னானுக்கு குறிப்பிடத்தகுந்த முஸ்லிம் தாக்கத்தையும் அறிமுகப்படுத்தியது.
# இலித்தியம் சிடீயரேட்டு

**இலித்தியம் சிடீயரேட்டு** (*Lithium stearate*) என்பது LiO<sub>2</sub>C(CH<sub>2</sub>)<sub>16</sub>CH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். முன்னதாக இதை ஒரு சோப்பு என்று அழைத்தார்கள். அதாவது கொழுப்பு அமிலத்தினுடைய உப்பு சோப்பு ஆகும். இலித்தியம் சிடீயரேட்டு வெண்மையான மென்மையான திண்மமாகும். சிடீயரிக் அமிலத்துடன் இலித்தியம் ஐதராக்சைடு வினைபுரிவதால் இலித்தியம் சிடீயரேட்டு உருவாகிறது.  
இலித்தியம் சிடீயரேட்டும் இலித்தியம் 12-ஐதராக்சிசிடீயரேட்டும் இலித்தியம் சோப்புகள் எனப்படுகின்றன. மேலும் இவை இலித்தியம் மசகு எண்ணெயின் பகுதிப்பொருள்களாகவும் உள்ளன.
# வடக்கு கொராசான் மாகாணம்

**வடக்கு கொரசான் மாகாணம்** (*North Khorasan Province* (, *Ostān-e Khorāsān-e Shomālī*) என்பது ஈரானின் முப்பத்தோறு மாகாணங்களில் ஒன்று ஆகும். இது நாட்டின் வட பகுதியில் உள்ளது.மாகாணத்தின் தலைநகராகபொஜ்னோர்டு உள்ளது. வடக்கு கொரசான் மாகாணமாவட்டங்களாக ஷெர்வான் கவுண்டி, எஸ்பரயன் கவுண்டி, மன்ஹே மற்றும் சாமல்கன் கவுண்டி, ரஸ் மற்றும் ஜர்கலன் கவுண்டி, ஜஜார் கவுண்டி, ஃபுரூஜ் கவுண்டி, கர்மீ கவுண்டி போன்றவை உள்ளன.2004 இல்கொரசான்மாகாணத்தைப்பிரித்து உருவாக்கப்பட்ட மூன்று மாகாணங்களில் வடகொரசான்மாகாணமும் ஒன்றாகும்.இந்த மாகாணமானது 2014ஆம்ஆண்டு உள்துறை அமைச்சகத்தால் ஈரானின் நான்காம் வட்டாரத்தின் ஒரு பகுதிகாக ஆக்கப்பட்டது.
# வடக்கு கொராசான் மாகாணம்

## வரலாறு

வரலாற்றுகாலம் முழுவதும்பெரியகுராசான் பிராந்தியமானது பலவம்சங்கள் மற்றும் அரசாங்கங்களின் எழுச்சியையும் வீழ்ச்சியும் கண்டிருக்கிறது.பாரசீகர்கள், அராபியர்கள், துருக்கியர்கள், குர்துகள், மங்கோலியர்கள், துர்க்மெனியர்கள், ஆப்கானியர்கள்போன்ற பல்வேறு பழங்குடிகள்பல்வேறுகாலகட்டங்களில் இப்பகுதியில் மாற்றங்களைக் கொண்டு வந்திருக்கின்றனர்.  
ஈரானின் பண்டைய புவியியலாளர்கள் ஈரானை எட்டு பிரிவுகளாகப் பிரித்தனர், இவற்றில்பரப்பளவில் மிகப் பெரியதானதுபெரிய குராசான்ஆகும்.  
குராசானில்உள்ளமெர்வினைஅடிப்படையாககொண்டு பலஆண்டுகள் பார்த்தியா பேரரசு இருந்தது.  
சசானியப்பேரரசுகாலத்தின் போது, மாகாணத்தை நான்குபிரிவுகளாககொண்டு  "பாட்கோஸ்பான்" எனப்பட்டதளபதிகள்பகுதிக்குஒருவராகஎனமொத்தம்நான்குதளபதிகளால் இந்த மாகாணமானது நிர்வகிக்கப்பட்டது.  
651ஆம் ஆண்டில் இஸ்லாமிய அரேபியப்படைகளால் கொராசனை கைப்பற்றப்பட்டது. இப்பகுதி 820 வரை அப்பாசியமரபினரின் கையில் இருந்தது.அதன்பிறகு 896 ஆம் ஆண்டு ஈரானிய தாஹீத் குலத்தின் ஆட்சியிலும், 900 இல் சாமனித்து வம்சத்தாலும்ஆளப்பட்டது.பாரசீகத்தை முஸ்லீம்கள் ஆக்கிரமித்த போது கொராசான்நான்குபகுதிகளாக பிரிக்கப்பட்டது. ஒவ்வொன்றும்இங்குஇருந்த நான்கு பெரிய நகரங்களான நிஷாபர், மெர்வ், ஹெரட், பால்க் போன்றவற்றின் பெயர்களால் அழைக்கப்பட்டன.  
கசினியின் மகுமூது 994 இல் கொரசானை வென்றார். 1037ஆம்ஆண்டுசெல்யூக் பேரரசின் ஆட்சியாளரான முதலாம் துர்கூல் பேக், நிஷாபூரை வெற்றி கொண்டார்.  
பல படையெடுப்பாளர்களுக்கு எதிரான பதிலடியைகசினிமுகமது கொடுத்துவந்தார்.இறுதியாக கஜினி துருக்கியரால் சுல்தான் சான்ஜர் தோற்கடிக்கப்பட்டார். ஆனார்அதன்பிறகும்பலர்படையெடுத்துவந்தனர்.1157 ஆம் ஆண்டில் கொராசானைகுவாரசமிய அரசமரபினர் கைப்பற்றினர். 1220இல்இப்பகுதியானது செங்கிஸ் கானால் மங்கோலியப்பேரரசுடன் இணைக்கப்பட்டது.1226 ஆம் ஆண்டில்செங்கிஸ்கான் இறந்த பிறகு,கொரசனானின்மரபுரிமையை அவரது மகன் டோலியும்அதன் பின்னர் டோலியின் மகன் ஹூலு என்பவரும் பெற்றனர்.  
1368இல்தைமூரின்வசம் கொரசான்வந்தது.  
1507இல், கொராசான் உஸ்பெக் பழங்குடியினரால் ஆக்கிரமிக்கப்பட்டது. 1747இல்நாதிர் ஷாவின்மரணத்திற்குப் பிறகு இப்பகுதியை ஆப்கானியர் கைப்பற்றினர்.  
பின்னர் பாரசீகர்களின் கைகளுக்கு வந்த இப்பகுதிகள் ஈராக்கின் மிகப் பெரிய மாகாணமான கொராசானாக இருந்தது. இது 2004 செப்டம்பர் 29 அன்று இரசாவி கொரசான் மாகாணம், வடக்கு கொரசான் மாகாணம், தெற்கு கொரசான் மாகாணம் என மூன்று மாகாணங்களாக பிரிக்கப்பட்டது.
# பெரம்பலூர் மாவட்டத்திலுள்ள கல்வி நிலையங்கள்

**பெரம்பலூர் மாவட்டத்தில்** 2017 புள்ளிவிபர கணக்கீட்டின்படி கலை அறிவியல் கல்லூரிகள் 5 பாரதிதாசன் பல்கலைக்கழகத்தின்கீழும், பொறியியல் கல்லூரிகள் 8 அண்ணா பல்கலைக்கழகத்தீன்கீழும், மருத்துவ கல்லூரிகள் 1,
ஆசிரியர் பயிற்சி கல்லூரிகள் 20, செவிலியர் பயிற்சி கல்லூரிகள், மருந்தியல் கல்லூரிகள், பாலிடெக்னிக் கல்லூரிகள் 7, வேளாண்மைக் கல்லூரி 1,
கல்வியியல் கல்லூரிகள், தொழில் பயிற்சி நிறுவனங்கள் 3 உள்ளன.  
பள்ளிகளை பொறுத்தமட்டில் தொடக்க பள்ளிகள் 209, நடுநிலைப்பள்ளிகள் 57, உயர் நிலைப்பள்ளிகள் 49, மேல்நிலைப்பள்ளிகள் 40 CBSE மற்றும் சிறப்பு பள்ளிகள் உள்ளிட்ட கல்வி நிறுவனங்களின் பட்டியலாகும்.
# பெரம்பலூர் மாவட்டத்திலுள்ள கல்வி நிலையங்கள்

## கல்லூரிகள்

தனலட்சுமி சீனிவாசன் கல்வி குழுமம்
# பெரம்பலூர் மாவட்டத்திலுள்ள கல்வி நிலையங்கள்

## மருத்துவக் கல்லூரிகள்

- தனலட்சுமி சீனிவாசன் மருத்துவ கல்லூரி மருத்துவமனை, பெரம்பலூர்
# பெரம்பலூர் மாவட்டத்திலுள்ள கல்வி நிலையங்கள்

## மருத்துவக் கல்லூரிகள்

### செவிலியர் பயிற்சிக் கல்லூரிகள்

- தனலட்சுமி சீனிவாசன் செவிலியர் கல்லூரி, பெரம்பலூர்
- தந்தை ரோவர் செவிலியர் கல்லூரி, பெரம்பலூர்
# பெரம்பலூர் மாவட்டத்திலுள்ள கல்வி நிலையங்கள்

## மருத்துவக் கல்லூரிகள்

### மருந்தியல் கல்லூரிகள்

- தனலட்சுமி சீனிவாசன் மருந்தியல் கல்லூரி
- தந்தை ரோவர் மருந்தியல் கல்லூரி
# பெரம்பலூர் மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

- அரசு கலை மற்றும் அறிவியல் கல்லூரி, பெரம்பலூர்., முன்னர் பாரதிதாசன் பல்கலைகழக உறுப்பு கல்லூரி
- தனலட்சுமி சீனிவாசன் மகளிர் கலை அறிவியல் கல்லூரி, பெரம்பலூர்
- ஸ்ரீ சாரதா மகளிர் கலை மற்றும் அறிவியல் கல்லூரி, பெரம்பலூர்
- சீனிவாசன் கலை மற்றும் அறிவியல் கல்லூரி
- தந்தை ஹேன்ஸ் ரோவர் கல்லூரி - எளம்பலூர்
- அரசு மகளிர் கலை மற்றும் அறிவியல் கல்லூரி, வேப்பூர்,(முன்னர் பாரதிதாசன் பல்கலைகழக உறுப்பு கல்லூரி - மகளிர்)
- அரசு கலை மற்றும் அறிவியல் கல்லூரி, வேப்பந்தட்டை
- அன்னை ஆயிஷா கலை அறிவியல் மகளிர் கல்லூரி, வாலிகண்டபுரம்
- வாசன் கல்வி நிறுவனங்கள்
- எலிசபெத் கலை அறிவியல் கல்லூரி,அன்னமங்கலம்
# பெரம்பலூர் மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

### கல்வியியல் கல்லூரிகள்

- தனலட்சுமி சீனிவாசன் கல்வியியல் கல்லூரி
- ஈடன் கார்டன் கல்வியியல் கல்லூரி
- எலிசபெத் கல்வியியல் கல்லூரி, அன்னமங்கலம்
- கிறிஸ்டியன் கல்வியியல் கல்லூரி
- லெக்ஷ்மி கல்வியியல் கல்லூரி
- ஸ்ரீ ராமகிரிஷ்ணா கல்வியியல் கல்லூரி
- ஜே.ஆர்.எஸ்.கல்வியியல் கல்லூரி
- சாரதா கல்வியியல் கல்லூரி
- சீனிவாசன் கல்வியியல் கல்லூரி
- சுவாமி விவேகானந்தா கல்வியியல் கல்லூரி
- வித்யா விகாஸ் பிளஸ் கல்வியியல் கல்லூரி
# பெரம்பலூர் மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

### ஆசிரியர் பயிற்சிக் கல்லூரிகள்

- தனலட்சுமி சீனிவாசன் ஆசிரியர் பயிற்சி நிறுவனம்
- ஈடன் கார்டன் ஆசிரியர் பயிற்சி கல்லூரி
- மாடரன் ஆசிரியர் பயிற்சி கல்லூரி
- எலிசபெத் ஆசிரியர் பயிற்சி கல்லூரி, அன்னமங்கலம்
- கிறிஸ்டியன் ஆசிரியர் பயிற்சி கல்லூரி
- ஸ்ரீ லெக்ஷ்மி ஆசிரியர் பயிற்சி கல்லூரி
- ஜே.ஆர்.எஸ்.ஆசிரியர் பயிற்சி கல்லூரி
- ஸ்ரீ சாரதா ஆசிரியர் பயிற்சி கல்லூரி
- சீனிவாசன் ஆசிரியர் பயிற்சி கல்லூரி
- ராஜா சதபாக்கியம் ஆசிரியர் பயிற்சி நிறுவனம்
- சுவாமி விவேகானந்தா ஆசிரியர் பயிற்சி கல்லூரி
- வித்யா விகாஸ் பிளஸ் ஆசிரியர் பயிற்சி கல்லூரி
- விநாயகா ஆசிரியர் பயிற்சி கல்லூரி
# பெரம்பலூர் மாவட்டத்திலுள்ள கல்வி நிலையங்கள்

## வேளாண்மைக் கல்லூரிகள்

- தனலட்சுமி சீனிவாசன் விவசாய மற்றும் கிராமபபுற வளர்ச்சி கல்லூரி
- தந்தை ரோவர் விவசாய மற்றும் கிராமப்புற வளர்ச்சி கல்லூரி
# பெரம்பலூர் மாவட்டத்திலுள்ள கல்வி நிலையங்கள்

## பொறியியல் கல்லூரிகள்

- தனலட்சுமி சீனிவாசன் பொறியியல் கல்லூரி - கல்லூரி குறியீடு - 3457
- தனலட்சுமி சீனிவாசன் பொறியியல் கல்லூரி, பெரம்பலூர் - கல்லூரி குறியீடு - 3805
- தனலட்சுமி சீனிவாசன் ஆராய்ச்சி மற்றும் தொழில்நுட்ப நிறுவனம்,சிறுவாச்சூர் - கல்லூரி குறியீடு - 3458
- ஸ்ரீ இராமகிருஷ்ணா பொறியியல் கல்லூரி, பெரம்பலூர், சிறுவாச்சூர் - கல்லூரி குறியீடு - 2012
- எலிசபெத் பொறியியல் தொழில்நுட்பக் கல்லூரி, அன்னமங்கலம் - கல்லூரி குறியீடு - 3463
- சீனிவாசன் பொறியியல் கல்லூரி, பெரம்பலூர் - கல்லூரி குறியீடு - 3823
- ரோவர் பொறியியல் கல்லூரி - கல்லூரி குறியீடு - 3817
- ரோவர் பொறியியல் மற்றும் தொழில்நுட்பக் கல்லூரி - கல்லூரி குறியீடு - 3847
# பெரம்பலூர் மாவட்டத்திலுள்ள கல்வி நிலையங்கள்

## பொறியியல் கல்லூரிகள்

### பாலிடெக்னிக் கல்லூரிகள்

- அரசு பாலிடெக்னிக் கல்லூரி, கீழக்கணவாய்
- பொதிகை பாலிடெக்னிக் கல்லூரி
- தந்தை ரோவர் பாலிடெக்னிக் கல்லூரி
- தனலட்சுமி சீனிவாசன் பாலிடெக்னிக் கல்லூரி
- ஸ்ரீ ராமகிரிஷ்ணா பாலிடெக்னிக் கல்லூரி
- சீனிவாசன் பாலிடெக்னிக் கல்லூரி
- திருமதி எலிசபெத் பாலிடெக்னிக் கல்லூரி, அன்னமங்கலம்
# பெரம்பலூர் மாவட்டத்திலுள்ள கல்வி நிலையங்கள்

## தொழில் பயிற்சி நிறுவனங்கள்

- அரசினர் தொழில் பயிற்சி நிலையம், தண்ணீர்பந்தல் - பெரம்பலூர்
- அரசினர் தொழில் பயிற்சி நிலையம், இரூர் - பெரம்பலூர்
- நேஷனல் தொழில் பயிற்சி நிலையம், பெரம்பலூர்
- ஸ்ரீராம் தொழில் பயிற்சி நிலையம்,பெரம்பலூர்
- கார்த்திகேயன் தொழில் பயிற்சி நிலையம், பெரம்பலூர்
- எலிசபெத் தொழில் பயிற்சி நிலையம், வேப்பந்தட்டை
# பெரம்பலூர் மாவட்டத்திலுள்ள கல்வி நிலையங்கள்

## பள்ளிகள்

### அரசு பள்ளிகள்

- அரசு ஆண்கள் மேல்நிலைப்பள்ளி, குன்னம்
- அரசு பெண்கள் மேல்நிலைப்பள்ளி, குன்னம்
- ஊராட்சி ஒன்றிய நடுநிலைப்பள்ளி,இலந்தங்குழி
- அரசு ஆண்கள் மேல்நிலைப்பள்ளி, இலப்பைகுடிக்காடு
- அரசு பெண்கள் மேல்நிலைப்பள்ளி, இலப்பைகுடிக்காடு
- அரசு உயர்நிலை பள்ளி, காருகுடி
- அரசு உயர்நிலைப்பள்ளி, நன்னை-கிராமம்
- அரசு மேல்நிலைப்பள்ளி, வேப்பூர் (அஞ்சல்), குன்னம் (வட்டம்), பெரம்பலூர் (மாவட்டம்).
- அரசு நடுநிலைப்பள்ளி, வேப்பூர் (அஞ்சல்), குன்னம் (வட்டம்), பெரம்பலூர்(மாவட்டம்).
- அரசு தொடக்கப்பள்ளி, இலப்பைகுடிக்காடு
- அரசு மாதிரி மேல்நிலைப்பள்ளிகிழுமத்தூர்
- அரசு உயர்நிலைப்பள்ளி, வரகூர்
- அரசு உயர்நிலைப்பள்ளி, தம்பிரான்பட்டி
- அரசு உயர்நிலைப்பள்ளி, முருக்கன்குடி
- அரசு மேல்நிலைப்பள்ளி, வேப்பந்தட்டை
- அரசு உயர்நிலைப்பள்ளி, காடூர்
- அரசு உயர்நிலைப்பள்ளி, கூடலூர்
- அரசு உயர்நிலைப்பள்ளி, அசூர் ஊராட்சி (பெரம்பலூர்)
- அரசு உயர்நிலைப்பள்ளி, வடக்கு மாதவி
- அரசு உயர்நிலைப்பள்ளி, கவுல்பாளையம் ஊராட்சி
- அரசு உயர்நிலைப்பள்ளி, பரவாய் கிராமம்
- அரசு உயர்நிலைப்பள்ளி, நக்கசேலம்
- அரசு நடுநிலைப்பள்ளி, நக்கசேலம்
- அரசு உயர்நிலைப்பள்ளி, இரஞ்சன் குடி
- அரசு உயர்நிலைப்பள்ளி, கைகளத்தூர்
- அரசு உயர்நிலைப்பள்ளி, லாடபுரம் ஊராட்சி
- அரசு மேல்நிலைப்பள்ளி, பேரளி
- அரசு மேல்நிலைப்பள்ளி, மேலப்புலியூர் ஊராட்சி
- அரசு மேல்நிலைப்பள்ளி, அம்மாப்பாளையம்
- அரசு மேல்நிலைப்பள்ளி, எசனை ஊராட்சி
- அரசு மேல்நிலைப்பள்ளி, கீழப்புலியூர்
- அரசு மேல்நிலைப்பள்ளி, குரும்பலூர்
- அரசு மேல்நிலைப்பள்ளி, பூலாம்பாடி
- அரசு மேல்நிலைப்பள்ளி, துங்கபுரம் ஊராட்சி
- அரசு மேல்நிலைப்பள்ளி, வ. களத்தூர்
- அரசு மேல்நிலைப்பள்ளி, செட்டிகுளம்
- அரசு மேல்நிலைப்பள்ளி, பீல்வாடி
- ஆதி திராவிடர் மேல்நிலைபள்ளி, களரம்பட்டி
- ஊராட்சி ஒன்றிய நடுநிலைப்பள்ளி, கொத்தவாசல்
# பெரம்பலூர் மாவட்டத்திலுள்ள கல்வி நிலையங்கள்

## பள்ளிகள்

### அரசு உதவிபெறும் பள்ளிகள்

- புனித டோமினிக் பெண்கள் மேனிலைப்பள்ளி, பெரம்பலூர்
- நேரு மேல்நிலைப்பள்ளி, எறையூர்
- தந்தை ஹேன்ஸ் ரோவர் மேனிலைப்பள்ளி,பெரம்பலூர்
- ஆர்.சி. புனித ஜான் மேனிலைப்பள்ளி, பெரம்பலூர்
- மௌலானா உயர்நிலைப்பள்ளி, பெரம்பலூர்
- சலாமத் நடுநிலைப்பள்ளி, இலப்பைகுடிக்காடு
- சிதம்பரம் மானிய நடுநிலைப்பள்ளி, சின்னவெண்மணி
# பெரம்பலூர் மாவட்டத்திலுள்ள கல்வி நிலையங்கள்

## பள்ளிகள்

### தனியார் பள்ளிகள்

- ஆருத்ரா வித்யாலயா மெட்ரிக் மேல்நிலைப்பள்ளி, துறை மங்கலம்
- அன்னை பருவதம்மா மெட்ரிக் பள்ளி
- ஆருத்ரா வித்யாலயா மெட்ரிக் உயர்நிலைப் பள்ளி
- இலப்பைக்குடிக்காடு விஸ்டம் மெட்ரிக் மேல்நிலைப்பள்ளி, அயன் பேரையூர்
- தனலட்சுமி சீனிவாசன் மெட்ரிக் மேல்நிலைப்பள்ளி, தமிழ் வழி கல்வி
- தனலட்சுமி சீனிவாசன் மெட்ரிக் மேல்நிலைப்பள்ளி, ஆங்கில வழி கல்வி
- ஈடன் கார்டன்ஸ் மெட்ரிக் மேல்நிலைப்பள்ளி, உடும்பியம், வெங்கனூர் (அஞ்சல்), வேப்பந்தட்டை (வட்டம்), பெரம்பலூர் (மாவட்டம்)
- கோல்டன் கேட்ஸ் மெட்ரிக் பள்ளி
- ஹாஜி அப்துல்லாஷா மெட்ரிக்குலேஷன் பள்ளி
- ஸ்ரீ மதுரா மெட்ரிக் பள்ளி
- புனித பிரான்சிஸ் மெட்ரிக் பள்ளி
- புனித ஜோசப்ஸ் மெட்ரிக் மேல்நிலைப்பள்ளி
- வீனஸ் மெட்ரிகுலேஷன் பள்ளி
- ஏ.ஒன். கார்டன்
- ஏ.எல்.எம். நர்சரி & பிரைமரி ஸ்கூல்
- அம்பால்'ஸ் நர்சரி & பிரைமரி ஸ்கூல்
- ஆசியா நர்சரி & பிரைமரி ஸ்கூல்
- ஹிதாயத் நர்சரி & பிரைமரி ஸ்கூல்
- லிட்டில் ஆனந்த் நர்சரி & ஆரம்ப பள்ளி
- மலர்விழி ஆரம்ப பள்ளி
- சாந்தி நிகேதன் மெட்ரிக் மேல்நிலைப்பள்ளி, அரும்பாவூர்
- புனித ஆன்ட்ரூஸ் மெட்ரிக் மேல்நிலைப்பள்ளி, திருமாந்துறை
- புனித வளனார் மெட்ரிக் மேல்நிலைப்பள்ளி, எளம்பலூர் ஊராட்சி
- அன்னை மெட்ரிக் மேல்நிலைப்பள்ளி,பாடாலூர் ஊராட்சி
- தனலட்சுமி சீனிவாசன் மெட்ரிக் மேல்நிலைப்பள்ளி, மாநில கல்வி முறை
- ஈடன் கார்டன்ஸ் மேல்நிலைப்பள்ளி, உடும்பியம் (கிராமம்), வெங்கனூர் (அஞ்சல்), வேப்பந்தட்டை (வட்டம்), பெரம்பலூர் (மாவட்டம்).மாநில கல்வி முறை
- நாளந்தா உயர்நிலைப்பள்ளி, பெரம்பலூர்
- பனிமலர் உயர்நிலைப்பள்ளி, பெரம்பலூர்
- அறிவாலயம் உயர்நிலைப்பள்ளி,நக்கசேலம்
- ஹயகிரிவா மெட்ரிக் மேல்நிலைப்பள்ளி, நக்கசேலம்
- ராஜவிக்னேஷ் உயர்நிலைப்பள்ளி, மேலமாத்தூர் ஊராட்சி
- ராஜவிக்னேஷ் மெட்ரிக் மேல்நிலைப்பள்ளி, மேலமாத்தூர்.(தமிழ் & ஆங்கிலம் வழி)
- ஸ்ரீ ராகவேந்திரா உயர்நிலைப்பள்ளி,அரும்பாவூர்
- வான் புகழ் வள்ளுவர் உயர்நிலைப்பள்ளி, [[ஒதியம் ஊராட்சி]
- ஶ்ரீ ராகவேந்திரா மழலையர் தொடக்கப்பள்ளி, நன்னை (கிராமம்), குன்னம் (வட்டம்), பெரம்பலூர் (மாவட்டம்)
# பெரம்பலூர் மாவட்டத்திலுள்ள கல்வி நிலையங்கள்

## பள்ளிகள்

### பெண்கள் மேல்நிலைப்பள்ளிகள்

- அன்னை ஈவா மேரி ஹோக் மெட்ரிக் மேல்நிலைப்பள்ளி, துறை மங்கலம்
- நிர்மலா பெண்கள் உயர்நிலைப்பள்ளி, பெரம்பலூர்
- ஸ்ரீ சாரதா பெண்கள் உயர்நிலைப்பள்ளி, பெரம்பலூர்
- ஹேன்ஸ் ரோவர் பெண்கள் உயர்நிலைப்பள்ளி, நெற்குணம்
# கன்சோவு

**கன்சோவு** அல்லது **கன்சோவ்** என்பது சீனாவின் தெற்கு ஜியாங்க்ஷியில் உள்ள ஒரு மாவட்டநிலை நகரம் ஆகும். இதன் கிழக்கில் ஃபுஜியான், தெற்கில் குவாங்டோங், மேற்கில் ஹுனான் ஆகியவை எல்லைகளாக உள்ளன. இதை ஆளும் பகுதி ஜங்கோங் மாவட்டத்தில் உள்ளது. 2010ல் இதன் மக்கள்தொகை 8,361,447 ஆகும். அதில் 1,977,253 மக்கள் மெட்ரோவில் உள்ளனர்.
# கன்சோவு

## வரலாறு

201ல் ஹான் பேரரசர் கவோசு தற்கால கன்சோவின் எல்லைக்குள் ஒரு கவுன்டியை நிறுவினார். அந்த ஆரம்பகால வருடங்களில் அப்பகுதியில் ஹான் சீனர்களின் வசிப்பிடம் மற்றும் அதிகாரமானது பெரும்பாலும் கான் ஆற்றுப்படுகைக்கு உள்ளே அமைந்திருந்தது. இந்த ஆறு போயங் ஏரி மூலமாக யாங்சே ஆற்றுக்குத் துணை ஆறாக உள்ளது. வடக்குப் பகுதியில் இருந்து தகவல் தொடர்பு வர பயன்படுத்தப்பட்டுள்ளது. அரிசி விவசாயத்திற்கு பாசன வசதி கொடுத்துள்ளது.  
சுயி அரசமரபின் காலத்தில் கவுன்டி அதிகாரமானது ப்ரிபெக்சர் என்ற நிலைக்கு உயர்த்தப்பட்டது. மேலும் இப்பகுதி கியான்சோவு என்று அழைக்கப்பட்டது.. சாங் அரசமரபின் ஆட்சிக்காலத்தில் வடக்குப் பகுதியில் இருந்து மக்கள் இடம்பெயர்ந்து உள்ளூர் மக்கள்தொகை அதிகரித்தது. இதன் காரணமாக உள்ளூர் பழங்குடியினர் மலைப் பகுதிகளுக்கு செல்லும் நிலை ஏற்பட்டது. 1126ல் ஜிங்கங் நிகழ்வில் தலைநகரமானது ஜின் அரசமரபால் வெல்லப்பட்டது. இதனால் மக்கள் இடம்பெயர்வது மேலும் அதிகரித்தது.  
இந்த மாகாணத்தின் பெயரானது கன்சோவு என்று தெற்கு சாங் ஆட்சியில் (1127–1279) அதிகாரபூர்வமாக மாற்றப்பட்டது.  
பிந்தைய 1800களில் கன்சோவு ஒரு தெற்கு ஒப்பந்தத் துறைமுகமாகத் திறக்கப்பட்டது. அயல் நாட்டு நிறுவனங்களுக்கு ஒரு சிறு தளமாக அமைந்தது. 1929 மற்றும் 1934க்கு இடையில் கன்சோவு சீனப் பொதுவுடமைக் கட்சியின் தளமான ஜியாங்க்ஷி-ஃபுஜியான் சோவியத்தின் ஒரு பகுதியாக இருந்தது. சிவப்புத் தலைநகரமான ருயிஜினின் அருகில் இருந்ததால் கன்சோவு குறிப்பிடத்தக்க எண்ணிக்கையிலான குவோமின்டங் சுற்றிவளைப்புப் பிரச்சாரங்களுக்கு ஆளானது.  
1939 மற்றும் 1945க்கு இடையில் சியாங் சிங்-குவோ சீனக் குடியரசு அரசாங்கத்தால் கன்னன் ப்ரிபெக்சரின் ஆணையராக நியமிக்கப்பட்டார். கன்னன் ப்ரிபெக்சர் என்பது கன்சோவைச் சுற்றியிருந்த பகுதிகளின் அப்போதைய பெயராகும். அங்கு அவர் புகைபிடித்தல் மற்றும் சூதாட்டம் ஆகியவற்றை தடைசெய்தார். அரசாங்க மேலாண்மையை ஆய்வு செய்தார். பொருளாதார விரிவு மற்றும் சமூகக் கண்ணோட்டம் மாற வழிவகுத்தார். இவரது செயல்கள் சீன அரசியல் போரின் ஒரு அதிசயமாகப் போற்றப்பட்டன. இது அந்நேரத்தில் "கன்னன் புது ஒப்பந்தம்" எனப்பட்டது. கன்னனில் இவர் இருந்த நேரத்தில் 1940 முதல் "பொது தகவல் மேசை" என்ற ஒன்றை ஏற்படுத்தினார். அங்கு பொதுமக்கள் தங்களுக்கு ஏதும் பிரச்சினைகள் இருந்தால் இவரை சந்திக்க முடியும். பதிவுகளின்படி சியாங் சிங்-குவோ மொத்தமாக 1,023 பேரை 1942ல் இந்த சந்திப்புகளின் போது சந்தித்தார். போரின் காரணமாக கன்சோவில் ஏராளமான அகதிகள் இருந்ததால் ஆயிரக்கணக்கானோர் தெருவில் வாழ்ந்தனர். ஜூன் 1942ல் சியாங் சிங்-குவோ அதிகாரபூர்வமாக சீன குழந்தைகள் கிராமத்தை கன்சோவின் வெளிப்பகுதியில் அமைத்தார். அக்கிராமத்தில் நர்சரி, மழலையர் பள்ளி, ஆரம்பப் பள்ளி, மருத்துவமனை மற்றும் உடற்பயிற்சிக் கூடம் ஆகியவை இருந்தன.
# இரசாவி கொராசான் மாகாணம்

**இரசாவி கொரசான் மாகாணம்** (*Razavi Khorasan Province* (Persian, *Ostâne Xorâsâne Razavi*) என்பது ஈரானின் முப்பத்தோறு மாகாணங்களில் ஒன்று ஆகும். இந்த நிலப்பகுதியானது, ஈரானின் வடகிழக்குத் திசையில் அமைந்துள்ள, ஒரு மாகாணம் ஆகும். மசுகது என்ற நகரமானது, இம்மாகாணத்தின் நடுவில் அமைந்து, இதன் தலைநகரமாகத் திகழ்கிறது. மாகாணத்தில் உள்ள பிற நகரங்கள் குவான், டர்காஸ், செரன், சரக்ஸ், ஃபரிமானன், டோர்பட்-இ ஹேடிரிஹே, டோர்பட்-இ ஜாம், டபத், கஃப், ரோஷ்தகர், காஷ்மீர், பர்தாஸ்கன், நிஷாபூர், சபாஸ்வர், கோனாபாத், கலட் ஆகியவை ஆகும். இரசாவி கொரசான் மாகாணத்தின் மாவட்டங்களாக கலிலாபாத் கவுண்டி, மஹவெத் கவுண்டி, சேனாரன் கவுண்டி, டர்காஸ் கவுண்டி, கலாட் கவுன்ட், கச்சான் கவுண்டி, மஷ்காட் கவுண்டி, சரசஸ் கவுண்டி, நிஷப்பூர் கவுண்டி, ஃபிரூசே கவுண்டி, கோசாப் கவுண்டி, ஜொய்ய்ய்ன் கவுண்டி, ஜோகாத்தி கவுண்டி, தாவாரான் கவுண்டி, சாப்சேவர் குவாந்தான் கவுன்ட், ரோஷ்கார்க் கவுண்டி, டப்பாட் கவுண்டி, பாக்ஸ்ஜ் கவுண்டி, ஜவேக் கவுண்டி, ஃபரிமின் கவுன்ட், டோர்பாட்-ஜாம் கவுண்டி, டோர்பட்-இ ஹேடரிஹெய்ன் டவுன் & டார்பேபே மற்றும் ஷான்சிஸ் கவுண்டி போன்றவையாகும். இந்த ஈரான் மாகணத்தின் சில முக்கிய நகரங்களாக, குச்சன், தர்காசு, செனரன், சரக், பாஃரிமன், டொர்பட்-இ கெய்தாரீ, டொர்பாட்-இ யாம், டெய்பாத், காஃப், ஈரான், ரோசுத்கர், காசுசுமர், பர்தாசுகன், , சசேவர், கோனாபாத், கலத், ரசாவி கோரசன் போன்றவற்றைக் கூறலாம். ஈராக்கின் மிகப் பெரிய மாகாணமான கொராசானாக இருந்து 2004 செப்டம்பர் 29 அன்று பிரிக்கப்பட்ட மூன்று மாகாணங்களில் இரசாவி கொரசான் மாகாணமும் ஒன்று ஆகும். இந்த மாகாணமானது 2014 ஆம் ஆண்டு உள்துறை அமைச்சகத்தால் ஈரானின் ஐந்தாம் வட்டாரத்தின் ஒரு பகுதிகாக ஆக்கப்பட்டது.மசுகது என்ற நகரானது, நிருவாகப் பகுதிகளின் தலைமைச் செயலகமாகச் செயற்படுகிறது.
# இரசாவி கொராசான் மாகாணம்

## வரலாறு

குராசான் பகுதிகளானது, வரலாற்றுப் பக்கங்கள் முழுவதும் தெரியப்படுத்துவது என்னவென்றால், இதன் நிலப்பகுதிகள் முழுவதும், பல்வேறு அரசப் பரம்பரைகளும், அரசாங்கங்களின் எழுச்சியும், வீழ்ச்சிகளுமாகக் காணப்படுகிறது. குறிப்பாக, அரேபியர்கள், துருக்கியர்கள், குர்துகள், பஷ்டூன்கள், துர்க்மென்சுகளும், மங்கோலியர்களும் இந்நில எல்லைகளை மாறி, மாறி ஆண்டு, பல்வகை மாற்றங்களை, இம்மக்களிடையே, நேரத்திற்கு நேரம் கொண்டு வந்தனர்.  
ஈரானின் பண்டையப் புவியியலாளர்கள் ஈரானை("சாசானியப் பேரரசு-Ēranshahr"), எட்டு பிரிவுகளாகப் பிரித்து இருந்தனர். அவற்றுள் குராசன்-இன் நிலப்பரப்பு, மிகவும் செழிப்பானதும், மிகப்பெரியதுமாக இருந்தது. ஈரானுக்குள் நுழைந்த, ஆரிய பழங்குடியினர் வசிப்பதற்கான நடுப்பகுதிகளில் ஒன்றாக, ஈசுபரயென் (Esfarayen), மாகாணம், பிற நகரங்களுக்கு நடுவில் திகழ்ந்தது.  
வரலாற்றின் பார்த்தியாப் பேரரசு, கோரசன் பகுதியில் இருந்த மெரி (Merv) நிலப்பகுதியில் பல ஆண்டுகள் இருந்தது. சாசானியப் பேரரசு காலத்தில், இந்த நிலப்பகுதியானது, *சாபோத்து (Spahbod-Lieutenant General)* என்று அழைக்கப்பட்டவர் ஆட்சி செய்தார். அவருக்கு கீழ் இருந்த நான்கு நிலப்பகுதிகளும், தனித்தனி 'மார்கிரேவ்சு' என்னும் தளபதிகளால் (பாட்கோஸ்பான்" )கட்டுப்படுத்தப்பட்டு, இந்த மாகாணங்கள் நிருவகிக்கப்பட்டன.  
பாரசீகத்தை முஸ்லீம்கள் ஆக்கிரமித்த போது கொராசான் நான்கு பகுதிகளாக பிரிக்கப்பட்டது. ஒவ்வொன்றும் இங்கு இருந்த நான்கு பெரிய நகரங்களான நிஷாபர், மெர்வ், ஹெரட், பால்க் போன்றவற்றின் பெயர்களால் அழைக்கப்பட்டன.  
651ஆம் ஆண்டில் இஸ்லாமிய அரேபியப் படைகளால் கொராசனை கைப்பற்றப்பட்டது. இப்பகுதி 820 வரை அப்பாசிய மரபினரின் கையில் இருந்தது. அதன்பிறகு 896 ஆம் ஆண்டு ஈரானிய தாஹீத் குலத்தின் ஆட்சியிலும், 900 இல் சாமனித்து வம்சத்தாலும் ஆளப்பட்டது.  
கசினியின் மகுமூது 994 இல் கொரசானை வென்றார். 1037ஆம் ஆண்டு செல்யூக் பேரரசின் ஆட்சியாளரான முதலாம் துர்கூல் பேக், நிஷாபூரை வெற்றி கொண்டார்.  
1507இல், கொராசான் உஸ்பெக் பழங்குடியினரால் ஆக்கிரமிக்கப்பட்டது. 1747இல் நாதிர் ஷா<nowiki/>வின் மரணத்திற்குப் பிறகு இப்பகுதியை ஆப்கானிய துரானியப் பேரரசு கைப்பற்றியது.  
கஜார்பரம்பரைக் காலத்தில், இங்கிலாந்தும், அயர்லாந்தும் இணைந்த ஐக்கிய இராச்சியம், ஆப்கானியர்களைத் தங்கள் கிழக்கிந்திய கம்பெனியைப் பாதுகாக்க ஆதரவளித்தனர். இவ்வாறு தான், ஏறாத் நகரமானது, பெர்சியாவிலிருந்து பிரிக்கப்பட்டது. நாசர்-அல்-தின் ஷா, ஏறாத் நகரத்தினைத் திரும்பப் பெற, ஆங்கிலேயர்களைப் போரில் தோற்கடிக்க முடியவில்லை. இறுதியாக, 1903 ஆம் ஆண்டில் 'பாரிஸ் ஒப்பந்தம்' முடிவுக்கு கொண்டு வந்தது. ஹெராத் மற்றும் இன்றைய ஆப்கானிஸ்தான் பகுதிகளையும், ஏறாத் நகரத்தினையும் ஆட்சி செய்ய ஆங்கிலேயர்கள், ஈரானுடன் பிணக்கு ஏற்படுத்திக் கொள்ளவில்லை.  
பின்னர் பாரசீகர்களின் கைகளுக்கு வந்த இப்பகுதிகள் ஈராக்கின் மிகப் பெரிய மாகாணமான கொராசானாக இருந்தது. பெரிய குராசான் எனப்பட்ட இது 2004 செப்டம்பர் 29 அன்று இரசாவி கொரசான் மாகாணம், வடக்கு கொரசான் மாகாணம், தெற்கு கொரசான் மாகாணம் என மூன்று மாகாணங்களாக பிரிக்கப்பட்டது.